JohanHeinsen/ENO huggingface dataset:
Odense Adresse-Contoirs Efterretninger, 1848-04-21
Fædrelandet for 19 de, indeholder General Hedemanns officielle Rapport til Krigsministeren over Affairen ved Bau og Flensborg den 9ds. "Da vor Avantgarde under Oberst Magius angreb Positionen ved Bau en front (det var strax i Begyndelsen af dette Angreb, at Hegermann-Lindenkrone dødelig saaredes; hans Kompagni, hang med Liv og Sjæl ved ham"), var 1ste Brigade under Oberst Bülow gaaet Vest om Bau mod Ellund, i nogen Frastand fulgt af 2den Brigade, medens 2 Batailloner af venstre Flankekorps under Oberst Schleppegrell vare beordrede til at udføre et Skinangreb mod Krusaa og Kobbermøllen, saa at Positionen var omringet paa 3 Sider. General Wedell med 3die og 6te Dragonregiment holdt sig vest for Bau og dirigerede sin Marsch paa Frøsløv, saasnart Fjenden var kastet ud af Bau. Da Bau var taget forceredes Passet ved Niehuus efter en kort Modstand af 1ste Brigade, som derpaa dirigerede sin Marsch paa Harrisløv, der var besat af Fjenden. Efter en heftig Kamp maatte Fjenden ogsaa forlade denne By og retirere længere mod Flensborg, men satte sig atter fast i den saakaldte Cluesris Skov og i de to Møller som ligge ved den nordlige Indgang til Byen, 6te Dragonregiment var imidlertid avanceret til det Sydvest for Harrisløv ved Veien beliggende Teglværk, men beordredes mod 3 Eskadroner Kavalleri og noget let Jnfanteri, der havde viist sig Øst for Handewit; paa den Flanke marsch, disse Oprørere gjorde, for at naae Veien fra Flensborg til Husum, beskjødes de, hvor Afstanden og Terrainet tillod det. Jnsurgenterne gjorde paa den fortsatte Retirade fra Harrisløv især stærk Modstand ved Teglværket tæt ved Byen (her var det, hvor Lieut. Wedege haardt saaredes) og de ovenfor nævnte Møller.
Odense Adresse-Contoirs Efterretninger, 1848-04-21
Det fortjener at bemærkes, at ingen preussiske Tropper have været i Holsteen siden Efteraaret 1806; da bleve de for Franskmændene flygtende Preussere venskabeligt modtagne af vor Konge; og, efterat de vare pleiede og forsynede med det Nødvendige, indskibede i Kiel for at vende hjem. skaane. Krigen med Preussen er en Krig med Forbundet.
Odense Adresse-Contoirs Efterretninger, 1848-04-21
Det forstaaer sig, at Hansestæderne, navnlig Hamborg og Bremen, ere indbefattede heri. Det er egentlig kun ved Krigen med disse, at Danmark vil kunne tilføie Tydsklands Handel en alvorlig Skade, thi hvad det foretager mod Preussen, det har kun Betydning for Preussen selv. Men Hamborg og Bremen ere de Steder, gjennem hvilke Tydskland deeltager i Verdenshandelen, og det er fornemmelig dem, som Man ikke burde - En tredie af de i Slaget ved Flensborg saarede Officerer, Lieuten. Regenburg, er nu ogsaa bleven Dødens Offer. (Kbhst.)
Odense Adresse-Contoirs Efterretninger, 1848-04-21
Odense. Fire af de for noget siden til Nyborg, transporterede schleswig-holsteinske Fanger, nemlig Schov fra Haderslev, Roll og Jbsen fra Lygumkloster samt Sognefoged Eriksen, passerede imorges med Militaireskorte herigjennem for at blive forhørte i Haderslev; de andre 5, mod hvilke der ikke skal være saa graverende Jndicier reiste allerede igaar herigjennem uden Eskorte; efter hvad vi høre ere de blevne løsladte mod Kaution.
Odense Adresse-Contoirs Efterretninger, 1848-04-21
Et Privatbrev fra Flensborg, dat. den 19de, melder Følgende: "Af en Officeer, som i Eftermiddags kom fra Hæren, erfarede jeg, at Allarmmarschen blev slaaet imorges Kl. 6, da han tog fra Slesvig; Hæren skulde foreløbig avancere til Dannevirke og Man ventede et Slag den 20de, Krigskassen og Papirer af Vigtighed ere idag bragte hertil og sendte ombord paa Hekla" der ligger med rygende Skorsteen. En af vore Forposter, 6 Dragoner, af hvilket Regiment veed jeg ei, overfaldtes igaar af de Fjendtlige og toges tilfange. Kapt. Dirckinck Holm feldt er paa Fehmern tagen tilfange paa en skammelig Maade; han var nemlig fra Korvetten, der ankrede udenfor Øen, gaaet i Land med Parlamentairflag. Vinde vi Slaget tillands, bliver det en dyr Spøg for Fehmeranerne, da Kapt. Bille i saa Fald skal derhen med Hekla" og "St. Thomas" og bombardere Øen fra begge Siden. Angivelserne af Preussernes Styrke ere forskjellige, dog er der vist ikke under 5-8000 Mand. Vore Tropper have det bedste Mod. En engelsk Koureer siges igaar at være kommen herigjennem fra Berlin; han skal have en Depesche til Kongen og have yttret, at han bringer gode Efterretninger for Danmark. Jeg hører i dette Øieblik af nogle Soldater, som gik fra Hæren Kl. 10, at de imellem Kl. 11 og 12 have hørt Kanonade." - Samme Korrespondent skriver under 20de Den igaar omtalte Kanonade fandt rigtignok Sted, men der er kun forefaldet nogle smaa Fægtninger imellem Fortropperne, hvoraf intet Resultat haves. Vore Tropper retournerede iaftes til Slesvig og Man siger at Preusserne have trukket sig tilbage til Holsteen.
Odense Adresse-Contoirs Efterretninger, 1848-04-21
J et hertil Provindsen ankommet Brev fra Armeen (dat. d. 18) berettes, at Forræderen Fürsen-Bachmann er tagen tilfange.
Odense Adresse-Contoirs Efterretninger, 1848-04-21
J et Brev fra Hamborg af 18 April hedder det: "Uagtet der fra Forbundsforsamlingen er udgaaet tvende Dekreter, der saavidt de kunne forstaaes (de ere liig Alt fra den Kant tvetydige) maatte paabyde en øieblikkelig Jndrykken af de tydske Tropper i Slesvig, og uagtet Man nu næppe kan finde Paaskud for sin Nølen deri, at Man endnu mangler Styrke, idet der vel staae henimod 20,000 Mand Tropper i Holsteen, saa synes Man dog at ville betænke sig lidt endnu. Som det Hele blot var beregnet paa at imponere, i Haab om at det lille Danmark ikke skulde vove at sætte sig til Modværge imod det store enige Tydskland, saaledes seer det noble Parti sig aldeles skuffet, og saavist som den provisoriske Regjering og hele Slænget maaskee ønskede at have det Skeete ugjort, saavist som Frederik Wilhelm IV vel ønskede sit Brev til den dyrebare Fætter uskrevet, saa vanskeligt turde det være for disse Herrer nu at finde en Bagder. Det er ikke mere de høie Fyrster eller Kabinetterne der raade, det er det Folk, som Man systematisk har fantiseret, der øieblikkelig har Tøilen, og det er meget tvivlsomt, om Kongen af Preussen vilde være istand til at tilbagekalde sine Tropper; tvertimod tyde Demonstrationer i Berlin, Hannover &c. paa, at Man vil nødes til at lade Tropperne marschere og Danmark maa derfor være forberedt paa Alt. Vel maa det synes et højt Spil for det lille Danmark at byde en saa stor Magt Spidsen, men det er dog neppe saa farligt, som det seer ud til. Er Alt imod os saa bliver jo ikke andet tilovers end at falde med Ære, men saalænge vi slet intet bestemt have hørt fra Stormagterne eller rettere de to neste, der endnu ere i Live, England og Rusland, ere vi berettigede til at haabe, at der endnu kunde være Retfærdighed at vente. At førstnævnte ikke kan eller vil lade Danmark falde har Man Grund til at antage. Fra sidstnævnte mangler Man enhver tilforladelig Efterretning og saalidet som vi kunne ønske dirette Hjælp fra den Side, saavidst kunde et Rør paa hine Grændser være os af største Vigtighed og i en Nu forandre Skuepladsen. Maaskee tør vi ogsaa fra vore skandinaviske Brødre vente mere end blotte Sompathier. - Som Tingene nu staae maae vi nærmest stole paa vor egen Kraft, men den vil ogsaa være tilstrækkelig til at afholde det første Stød. Dette maa da føre enten til en for Danmark ærefuld Fred eller en enropæisk Krig og om en saadan end maatte ansees for en stor Ulykke, saa er Danmark dog maaskee den Stat der har mindst Grund til at frygte den. At al Handel under disse Omstændigheder saavel her som i hele Østersøen maa standse er naturligt, og at denne Standsning atter afstedkommer ulykkelige Pengeforhold, er en Selvfølge. En blot nogle Maaneder fortsat Tilstand som den nærværende vilde bringe stor Fordærvelse over den Hamborger Handelstand, og Ønsket om en tilbagevendende fredelig Orden er meget stærk fremherskende, om det gjennem Pressen vil vove at yttre sig, er et Spørgsmaal."
Odense Adresse-Contoirs Efterretninger, 1848-04-21
Jmorges afgik den frivillige Husareskadron under Ritmester Hegermann-Lindencrone, der har holdt Rastdag i Byen, herfra til Middelfart; Mandskabet kan ikke noksom rose den Forekommenhed, hvormed det behandles overalt paa Marschen og Odense har i denne Henseende ikke staaet tilbage. Byens ridende Korps ledsagede Eskadronen til Korsebjerg, hvor det havde foranstaltet en Frokost for den. Jnat afbrændte Gjæstgivergaarden i Skibhusene, en Fjerdingvei herfra Byen. Jlden udbredte sig saa hurtigt, at Hjelpen kom for sildigt og at ikke alene alle Bygningerne nedbrændte til Grunden, men ogsaa Besætningen, 2 Heste og nogle Køer, indebrændte.
Odense Adresse-Contoirs Efterretninger, 1848-04-21
- (Dagsposten.) Fra Fredericia meldes os under 19de April Form.: Hs. Maj. Kongen er noget upasselig, som Følge af det altfor anstrængte Liv, han førte, efter at han havde sat Fod paa Slesvigs Fastland. De umaadelige Ridetoure hver Dag, de sidste Dage lige imod en kold bidende Vind, uophørlig indtræffende Beretninger og Begivenheder, som maatte forhindre al styrkende Ro og Hvile i hans Sind, paadrog ham tilsidst en Forkjølelse og afficerede noget hans Bryst. J Mandags Aftes blev han aareladt; igaar befandt han sig bedre og idag atter meget bedre; dog har Lægen endnu idag ikke tilladt ham at forlade Sengen, saa at han rimeligviis endnu et Par Dage vil være nødt til at forblive her i Fredericia." (Dannev.)
Odense Adresse-Contoirs Efterretninger, 1848-04-21
Fra paalidelig Kilde har Fædrelandet modtaget den Efterretning af 18de Morgen, at de preussiske Troppers Hovedstyrke staaer paa den anden Side af Rendsborg fra Schenefeld opad mod Jevenstedt. Vor Armee har paa forskjellige Maader sikkret sin Stilling. Stemningen blandt Tropperne er i alle Henseender ypperlig.
Odense Adresse-Contoirs Efterretninger, 1848-04-21
De preussiske Skibe, som ved Kjøbenhavn vare beliggende indenfor Trekroner, ere igaar af Trekroners Besætning blevne slæbte indenfor Bommen. Ved de i denne Tid saa hyppigt forefaldne Gjennemmarscher og Troppetransporter have Øvrigheder og Jndvaanere søgt at overbyde hinanden i den Jver og Velvillie, hvormed de have stræbt at fremme det tilsigtede Øiemed, paa samme Tid som de saa mangfoldigen have villet yde Tropperne Lettelser og Behageligheder. Denne Forekommenhed var en af de talrige Maader, paa hvilke Fædrelandssindet udtalte sig; den er modtagen med Tak og Gjenfølelse af Tropperne og har forpligtet Krigsministeren til offentlig at udtale, med hvilken Tilfredsstillelse og hjertelig Paaskjønnelse han har erfaret de mange Træk af sand Nationalaand, der her ere komne for Dagen. Bevisernes Mangfoldighed i denne Henseende tillader ham ikke at aflægge nogen speciel Tak den, han dertil frygter ikke at kunne udtrykke levende nok. Han maa indskrænke sig til, for sine Medborgere, at gjentage den Forsikkring, at han til det Yderste skal anstrænge alle sine Evner for at naae Nationens Maal, hvilket han imidlertid kun haaber og kun har haabet, fordi han finder en saa uddeelt Understøttelse af hele Folkeaanden, af den faste Folkevillie.
Odense Adresse-Contoirs Efterretninger, 1848-04-21
Kjøbenhavn den 20 April 1848. A. F. Tscherning.
Odense Adresse-Contoirs Efterretninger, 1848-04-21
Krigsminister.
Odense Adresse-Contoirs Efterretninger, 1848-04-21
Udlandet. Preussen. J Posen er flydt Blod. General Willisen har under Forbehold af kgl. Sanktion gjort foreløbige Jndrømmelser til Storhertugdommets Reorganisation i polsk Aand, der have vakt den tydske Befolknings Uvillie. Mangfoldige Rivninger forefalde imellem begge Befolkninger. Mierolawski kommanderer 12,000 Mand. Den preussiske General Colomb skal senere have liidt et Nederlag i Pleschen, der har nødt ham til at slutte en Vaabenstilstand. Flere Blade tale om en Kabinetsordre der bestemmer at alle Kredse i Posen, hvor den tydske Befolkning danner Majoriteten, skulle skilles fra de polske, naar denne Majoritet ønsker det.
Odense Adresse-Contoirs Efterretninger, 1848-04-21
Tydskland. 2 badenske Batailloner ere forlagte fra Mannheim, fordi Soldaterne fraterniserede med det republikanske Parti, i Stuttgart har dette Parti stiftet Uroligheder og i talrige Folkeforsamlinger i de sydvestlige Stater har det idetmindste Talsmænd, om det end ikke formaaer at seire, iøvrigt forfølges det i de liberale Blade og den permanente Kommittee i Frankfurt udstæder den ene Advarsel efter den anden imod det. Overalt forberedes Valgene til Nationalforsamlingen.
Odense Adresse-Contoirs Efterretninger, 1848-04-21
Frankerig. Et Regiment Dragoner er ankommen til Paris. J flere Egne har været Arbeider-Uroligheder. Der har allerede meldt sig 12,000 Kandidater til Nationalforsamlingen. Der klages over, at LedruRollin ved Afsendinge søger at lede Valgene i Provindserne i ultrarepublikansk, om ikke terroristisk Aand.
Odense Adresse-Contoirs Efterretninger, 1848-04-21
Spanien. Hertugen og Hertuginden af Montpensier ere ankomne til Madrid.
Odense Adresse-Contoirs Efterretninger, 1848-04-21
Jtalien. J Lombardiet ere Østerrigerne adsplittede i Smaakorpser, i Mantua staae 12,000 Mand, i det Venetianske skal blot Verona endnu være i deres Hænder. Parma har med Hertugens Samtykke sendt Lombarderne. et Regiment Hjelpetropper. - J Neapel er indsat et nyt Ministerium, der i sit Program lover tilfredsstillende Reformer.
Odense Adresse-Contoirs Efterretninger, 1848-04-21
Østerrig. Den uafhængige ungarske Regjering foretager storartede Rustninger, da Kampen med Rusland om Donaufyrstendommerne holdes for uundgaaelig. Den ungarske Landdag har erklæret sig meget varmt for Polens Gjenoprettelse.
Odense Adresse-Contoirs Efterretninger, 1848-04-21
Donaufyrstendommerne. J Moldau skal Man have fordrevet Hospodaren tilligemed mange Bojarer og besluttet at forene sig med Østerrig. (Meddeelt.)
Odense Adresse-Contoirs Efterretninger, 1848-04-21
Af de under Grevskabet Wedellsborg Birk henhørende Pastorater, er stillet følgende frivillige Bidrag til Armeens Behov og Fornødenheder: 1) Af Gamborg Sogn en tjenstdygtig Hest, uden nogen Godtgjørelse, dog under Forudsætning, at ingen Hest bliver videre at repartere paa Hartkornet. Desuden har Hr. Pastor Høgh i Gamborg, ved i Forening med Sognet at bidrage til foranførte Hestes Anskaffelse, stillet et frivilligt Pengebidrag. af 15 Rbd. 2) Udbye Sogn 2 Heste, efter Amtsraadets Ordre og som frivilligt Bidrag 20 Tdr. 5 Skpr. Havre samt 245 Lpd. Høe. 3) Sandager og Holevad Sogne stiller de tvende paa Communen faldende Heste, uden Fordring paa Godtgjørelse, samt endvidere i frivilligt Bidrag i Penge 256 Rbd. 4) Søns og Ørslef Sogne har tegnet sig for et frivilligt Bidrag i Penge 280 Rbd. foruden Hestene efter Amtsraadets Foranstaltning. 5) Huusbye Sogn ønsker som frivillig Gave at yde tvende Heste, det efter Amtsraadets Foranstaltning bør udrede, dog under Forudsætning at Sognet saa ikke skal bidrage efter Hartkornet til de befalede 2000 Hestes Anskaffelse; den ene af disse Heste anskaffes af Grevskabets Besidder. 6) Tanderup Sogn yder aldeles frivillig og uden nogen Godtgjørelse de 2 Heste, som af Amtsraadet ere beordrede og desuden et frivilligt Pengebidrag af 121 Rbd. 7) Balslev og Eibye Sogne, et frivilligt Pengebidrag af 218 Rbd. foruden 18 Tønder Havre, som af Eibye Sogn er leveret, 8) Kjerte Sogn anskaffer de tvende beordrede Heste uden nogensomhelst Godtgjørelse, og har desuden frivilligt samlet og er erlagt et Pengebidrag af 235 Rbd. 9) Hr. Baron af Wedell til Billeskov har tegnet sig for 20 Tdr. Havre. 10) Møller Hans Eilertsen af Brendemølle har ene frivilligt leveret en tjenstdygtig Hest. 11) Birkedommer Jeppesen, foruden hvad i Forening med Sognet er ydet, 2 Tønder Havre.
Odense Adresse-Contoirs Efterretninger, 1848-04-21
AVERTISSEMENTS. Tirsdagen den 11 d. M. ramte mig det haarde Slag, at min kjære uforglemmelige Mand Maler L. Møller, efter nogen Tids Svagelighed pludseligen blev bortkaldt fra det Timelige til det Evige, hvilket Sorgens Budskab jeg ikke undlader veemodigst at tilkjendegive for fraværende Slægt og Venner. Kjerteminde den 16 April 1848. Anne Elisabeth sal. Møller, født Larsen.
Odense Adresse-Contoirs Efterretninger, 1848-04-21
At jeg som forhen fortsætter Professionen, undlader jeg ikke at bekjendtgjøre for de ærede Kunder, som i min sal. Mands Tid forundte ham deres Arbeide, ligesom for dem som i Fremtiden vilde beære mig med deres Søgning. Den samme reelle Behandling, hvorved min sal. Mand erhvervede sig sine Kunders Tilfredshed, skal jeg stedse stræbe efter at fortsætte og vedligeholde. Kjerteminde den 16 April 1848. Anne Elisabeth sal. Møller, født Larsen.
Odense Adresse-Contoirs Efterretninger, 1848-04-21
Fortsættelse af de tegnede Pengebidrag til Oprettelsen af et mobilt Korps.
Odense Adresse-Contoirs Efterretninger, 1848-04-21
Efter den forrige Fortegnelse var der tegnet 22,987 Rbd. 64 s. Korup Sogn 103 Rbd. 32 s., Ubberup. Sogn 187 Rbd. 51 s., Sønderbye Sogn 197 Rbd., Sønder=Næraae og Ore Byer 104 Rbd. 8 s., Dreslette. Sogn 447 Rbd., Grev Schaffelitzky de Muckadell 1500 Rbd., nogle Mænd i Bolbroe 50 Rbd., Rønninge Sogn, 230 Rbd. 48 s., Allesøe Næsbyehovedbrobye 404 Rbd. 16 Rbd., Proprietair Petersen til Christiansdals Ladegaard 100 Rbd., Proprietair Schmidt til Hedevigslyst 25 Rbd., Proprietair Teisen til Aneholm 20 Rbd., Proprietair Berg til Hunderupgaard 25 Rbd., Forvalter Hansen paa Marienlyst 5 Rbd., Jørgen Larsen sammesteds 5 Rbd., Forvalter Rohde paa Østergaard 5 Rbd., Fangel Bye 217 Rbd., Aasum Sogn 267 Rbd., 14 Mænd i Søndersøe Sogn 28 Rbd., Knud Nielsen i Hunderup 16 Rbd., Jørgen Jørgensen i dito 10 Rbd., Hans Jørgensen i dito 10 Rbd., Knud Nielsen i dito 5 Rbd., Ellinge Sogn 42 Rbd., Jomfruerne Werløw og Schmidt paa Fjellebroe givet tvende Guldbroscher, en Guldlaas, et Par Guldørenringe med Berlokker og en Guldring, Krogsbølle Sogn 361 Rbd., Gaardmand Niels Jørgensen i Søndersøe 3 Rbd., Espe og Vantinge Sogne 340 Rbd. Huusmand Lars Rasmussen i Hunderup 2 Rbd. Summa 27,697 Rbd. 27 s. (Forts.) Committeen af 26 Marts.
Odense Adresse-Contoirs Efterretninger, 1848-04-21
Til trængende Søfolks Familier er endvidere indkommet: Fra Proprietair Luders 10 Rbd., A. M. L. 5 Rbd., Pastor Holm i Fraugde 5 Rbd., P. 3 Rbd., Kammerjunker Lüttichau 10 Rbd., L. Limkilde 5 Rbd., Kirkeværge P. Jørgensen 10 Rbd., M. B. 10 Rbd., som med tidligere indkomne 196 Rbd., udgjør til Dato 254 Rbd.; for hvilke Gaver kjærligst takkes. Odense den 21 April 1848. P. Richardt. H. C. Nielsen. R. Holbeck.
Odense Adresse-Contoirs Efterretninger, 1848-04-21
Paa Veien fra Ubberud Bommen til Odense er tabt en Fjær, som tilhører Een af det ridende Corps. Finderen bedes mod en Douceur at aflevere den paa Adressecontoiret.
Odense Adresse-Contoirs Efterretninger, 1848-04-21
J den Hempelske Boghandel faaes: Huusdyrenes Behandling eller Anviisning for Landmanden til at lære at kjende og behandle de fire vigtige Huusdyr; Hesteen, Oxen, Faaret og Svinet, af Dalgas, 8 Mk. indb. Koppes Anviisning til Jorddyrkning og Qvægdrist, udgivet paa Dansk af Dalgas. 15 Mk. - Almeenfattelig Anviisning til Huusdyravlen og Huusdyrenes Behandling i syg og sund Tilstand, ved Wilh. Anden Udgave. 17 Mk. indb. - Almindelig Brev-, Contoir= og Formularbog ved Cand. juris Schack. 19 Mk. 8 s. - Liebigs AgriculturChemie. 17 Mk. indb. - Thaers Grundsætninger for Landoeconomien, 4 Dele, 12 Rbd. smukt indb. - Forsøg til en grundig Veiledning i Frugt- og Kjøkkenhave=Dyrkning samt det simple Mistbænkdriveri, af Jensen. 11 Mk. indb. - Nye Kogebog for store og smaae Huusholdninger, af Jacobsen. 6 Mk. indb. - Archiv for Haugevæsen af Benzien1ste Hefte. 2 Mk.
Odense Adresse-Contoirs Efterretninger, 1848-04-21
En Frilodder, som er indkaldt til at lære i Nyborg den 4 Mai d. A., men hvis Stilling ikke godt tillader ham at være borte, ønsker derfor at leie en Uværnepligtig i sit Sted. Paa Klingstrup pr. Svendborg kan nærmere Aftale finde Sted, desangaaende. Det bemærkes, at Leieren kuns i Alt vil give 400 Rbd.
Odense Adresse-Contoirs Efterretninger, 1848-04-21
Et ungt Menneske af god Familie ønskes anbragt paa en Embedsmands eller Godsforvalters Contoir til 1 Mai. Billetter bedes aflagte paa Adressecontoiret mærk. N. N. No 1. Tvende duelige Saddelmagersvende kunne erholde stadigt Arbeide hos Chr. Bardram paa Odense Vestergade. Undertegnede ere saa frie at anbefale sig de ærede Herrer Kjöbmænd til Speditioner over deres Plads og forsikkrer i hver Hensigt den prompteste og billigste Betiening.
Odense Adresse-Contoirs Efterretninger, 1848-04-21
Lübeck den 17 April 1848. Ad. Fr. Naht & Co. Da ved nærværende urolige Forhold i Hertugdommerne alt en Deel Vare ere blevne forsendte fra Hamborg og andre Steder over Lybek og Kjøbenhavn til Provindserne, tillader jeg mig at anbefale mig som Spediteur & Commissionair, forsikkrende en prompte og billig Betiening.
Odense Adresse-Contoirs Efterretninger, 1848-04-21
Kjøbenhavn i April 1848. Ferdinand Mathow.
Odense Adresse-Contoirs Efterretninger, 1848-04-21
Moderne Straae Dame=Hatte. Hestehaars, Borde, italienske, Schweitzer og franske Straae=Hatte i meget stort Udvalg er fra Mandagen den 24 April at erholde hos L. B. Jürgensen. NB. Ovenstaaende Hatte sælges ikkuns til Modehandlerinder og mod contant Betaling. Pottemager C. Rønnow i Faaborg anbefaler sit velassorteerte Oplag af fortrinlige gode Melke fade og Siebøtter til billige Priser. Boutik=Leilighed paa Vestergade, med eller uden Beboelses=Leilighed, er enten strax eller til Michelsdag billig at faae til Leie, passende for en Handlende eller Haandværker. Adressecontoiret anviser.
Odense Adresse-Contoirs Efterretninger, 1848-04-21
Løverdagen den 22 d. M., Eftermiddag Kl. 5, bliver i Toldkammerbygningen ved Kanalen afholdt Auction over et Parti confiskeret Hvedemeel. Odense Auctionscontoir den 21 April 1818. Ch. Estrup.
Odense Adresse-Contoirs Efterretninger, 1848-04-21
Tirsdagen den 25 d. M., Middag Kl. 12, bliver i Provstegaarden afholdt offentlig Auction over 2 Udsætter=Heste, imod contant Betaling. Odense Auctionscontoir den 21 April 1848. Ch. Estrup.
Odense Adresse-Contoirs Efterretninger, 1848-04-21
Onsdagen den 26 d. M., Formiddag Kl. 9, bliver i Snedker W. Rasmussens Gaard No. 285 paa Vestergade, ifølge Skifterettens Foranstaltning, afholdt Auction over nogle Urtekramvare, endeel gode Vægtskaale og Lodder, nogle tomme Ankere, endeel nye malede Blik=Theekasser, et godt Kjøkkenskab, en Sopha og nogle Stole, samt tomme Flasker, Glas og Theetøi. Alt tilhørende Kjøbmand Georg Lunds Fallitbo. Odense Auctionscontoir den 21 April 1818. Fyens Stiftsavis redigeres af N. Seedorff, udgives i Odense 3 a 4 Gange ugentlig. Trykt med Hurtigpresse. Ch. Estrup.
Odense Adresse-Contoirs Efterretninger, 1848-04-22
Bulletin. Hs. Majestæt Kongen, hvis Sygdom ikke har været foruroligende, befinder sig nu paa en ubetydelig Hoste nær meget vel Efter nogle Dages Forløb vil Allerhøistsamme. paany kunne foretage sig de sædvanlige Forretninger samt nyde den frie Luft. Fredericia den 21 April 1848. J. Lund.
Odense Adresse-Contoirs Efterretninger, 1848-04-22
Fædrelandet. Blandinger. Der er givet Ordre til alle Vedkommende at standse alle preussiske Skibe, som enten findes i danske Havne eller træffes paa Søen.
Odense Adresse-Contoirs Efterretninger, 1848-04-22
Allerede ere en Snees preussiske Skibe indbragte til Kjøbenhavn, deriblandt flere med kostbar Ladning, og 9 ere stoppede ved Helsingør. - Det svensk norske Konsulat i Helsingør har opfordret de derværende Skibsklareringshuse til aldeles at fraraade norske og svenske Skibe under de nærværende Omstændigheder at anløbe nogen holsteensk Havn. (Helsing. A.)
Odense Adresse-Contoirs Efterretninger, 1848-04-22
Marineministeren har hos Grosserersocietetet i Kjøbenhavn gjort Forespørgsel om, hvorvidt det vilde være til stor Skade for den herværende Handel og dens Forbindelser med Hamborg, dersom der iværksættes en Blokade af Elben. Grosserersocietetets Svar herpaa skal endnu ikke være indløbet. Samtidig hermed er Handelstanden bleven underrettet om, at danske Krigskibe ere befalede at blokere preussiske Havne og bombardere dem, hvor saadant lader sig gjøre. (Flp.)– Den preussiske Konsul i Kjøbenhavn, Hr. Etatsr. Tutein, og hans Søn, Vicekonsulen, have nedlagt deres Konsulat. Hs. Maj. Kongen har befalet, at en Ridderdekoration af Dannebrogordenen skal pryde den faldne Hegermann-Lindencrones Kiste ved hans Liigbegængelse og derefter tilstilles hans Familie til Minde om den Afdøde.
Odense Adresse-Contoirs Efterretninger, 1848-04-22
Fregatten "Bellonas Udrustning er paabegyndt.